Татар мәктәбендә укучы балаларга

татар теленнән мәктәп олимпиадасы өчен биремнәрнең

**җаваплары**

6 нчы сыйныф

**Максималь балл – 35**

**I. Тестлардан дөрес җавапны билгеләгез.**

1. Калын пары булмаган сузык аваз дөрес күрсәтелгән рәтне билгеләгез. **(2 балл)**

а) [ү];

ә) [ө];

б) [э];

**в) [и].**

2. Борын тартыклары дөрес күрсәтелгән рәтне билгеләгез. **(2 балл)**

а) [г], [к], [җ];

**ә) [м], [н], [ң];**

б) [һ], [л], [з];

в) [с], [ф], [ш].

3. Мәкальдәге басымы соңгы иҗеккә төшмәгән сүз дөрес күрсәтелгән рәтне билгеләгез. **(2 балл)**

*Изгелек эшен озакка сузарга ярамый.* (Мәкаль)

а) *изгелек*;

ә) *озакка*;

б) *сузарга*;

**в) *ярамый*.**

4. Җөмләдәге сингармонизм законының ирен гармониясенә буйсынган сүз дөрес күрсәтелгән рәтне билгеләгез. **(2 балл)**

*Көзге көннән язгы төн яхшырак.* (Мәкаль)

а) *көннән*;

ә) *төн*;

**б) *көзге*;**

в) *яхшырак*.

5. Фразеологик әйтелмә дөрес күрсәтелгән рәтне билгеләгез. **(2 балл)**

а) *аяк күтәрү*;

**ә) *борын күтәрү*;**

б) *сумка күтәрү*;

в) *кул күтәрү*.

6. Тамырдаш сүзләрдән генә торган рәтне билгеләгез. **(2 балл)**

а) *кар, карлыган*;

ә) *кар, карандаш*;

**б) *кар, карлы*;**

в) *кар, кара*.

7. Мәкальдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Суда балык* ***адашмас****.* (Мәкаль)

а) хәзерге заман хикәя фигыль;

ә) үткән заман хикәя фигыль;

**б) киләчәк заман хикәя фигыль;**

в) боерык фигыль.

8. Җыйнак җөмлә дөрес күрсәтелгән рәтне билгеләгез. **(2 балл)**

**а) *Укытучыбыз – Ләйлә Мансуровна.***

ә) *Мәктәптә рәхәт.*

б) *Миләүшә – тырыш укучы.*

в) *Алтын көз.*

**II. Теоретик бирем.**

Кире ассимиляция турында белгәннәрегезне языгыз. **(6 балл)**

**III. Гамәли-иҗади бирем.**

*Җәен йоклама, кышын өлгерерсең.* (Мәкаль)

1. ***Җәен*** сүзенә фонетик анализ ясагыз. **(3 балл)**

2. Басымы соңгы иҗеккә төшмәгән сүзләрнең астына сызыгыз. **(2 балл)** (*йоклама, өлгерерсең*)

3. ***Җәен*** сүзенең омоним парын языгыз, фикерегезне җөмләләр ярдәмендә аңлатыгыз. **(2 балл)**

4. Мәкаль белән бәйле фикерләрегезне 8-10 җөмләдән торган бәйләнешле текст итеп языгыз. **(6 балл)**